rejauldu/bengali-wikipedia huggingface dataset:
চার্লস প্লামার (ইংরেজি: Charles Plummer), এফবিএ (১৮৫১–১৯২৭) ছিলেন একজন ইংরেজ ইতিহাসবিদ। তিনি স্যার জন ফোর্টেস্কের দ্য গভর্নেন্স অফ ইংল্যান্ড সম্পাদনা এবং ‘বাস্টার্ড ফিউডালিজম’ শব্দটি প্রবর্তনের জন্য সমধিক পরিচিত। প্লামার বিডের রচনা এবং দুই খণ্ডে সম্পূর্ণ ভাইটে স্যাংটোরাম হাইবারনি (১৯১০) সহ অসংখ্য আইরিশ ও হাইবারনো-লাতিন গ্রন্থ সম্পাদনা করেন।  প্লামার জন আর্লের টু অফ দ্য স্যাক্সন ক্রনিকলস প্যারালাল (১৮৬৫) সম্পাদনা করেন এবং ১৮৯২ সালে টীকা, নির্ঘণ্ট ও শব্দকোষ সহ বইটির একটি সংশোধিত পাঠ প্রকাশ করেন। এই গ্রন্থে অ্যাংলো-স্যাক্সন ক্রনিকল-এর এ থেকে ই পর্যন্ত পাঠ সন্নিবেশিত হয়েছে।  ১৯০১ সালে প্লামার ফোর্ড বক্তৃতা প্রদান করেন।  তথ্যসূত্র  বহিঃসংযোগ     Irish texts Vitae Sanctorum Hiberniae (1910). Vol. 1 and vol. 2 available from the Internet Archive. Two of the Saxon Chronicles Parallel (1892).  বিষয়শ্রেণী:১৮৫১-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:ইংরেজ ইতিহাসবিদ বিষয়শ্রেণী:১৯শ শতাব্দীর ইংরেজ ইতিহাসবিদ বিষয়শ্রেণী:২০শ শতাব্দীর ইংরেজ ইতিহাসবিদ
আশাগি লামিয়া (জন্ম: ৬ই মার্চ ১৯৮৯) হলেন একজন ভারতীয় শিল্পী, টেলিভিশন উপস্থাপক, চিত্রনাট্যকার, আলোকচিত্রী এবং অভিনেত্রী। তিনি দর্শন টিভির (বিজনেস স্টার) বেশ কয়েকটি অনুষ্ঠান উপস্থাপনা করেছেন। তিনি একজন আলোকচিত্রী হিসেবে ২০১০ জাতীয় পুরস্কার লাভের পর অধিক পরিচিতি লাভ করেছেন।   শিক্ষা  লামিয়া ভারতের কেরালার থলসেরীর মামবরম ইংলিশ মিডিয়াম স্কুল হতে তাঁর স্কুল জীবনের পড়াশোনা সম্পন্ন করেছেন। বাল্যকালে সংগীত, নৃত্য, ফটোগ্রাফি এবং নাটকে অধিক রুচি থাকার কারণে, লামিয়া আসান মেমোরিয়াল কলেজ অফ আর্টস অ্যান্ড সায়েন্সে (ইউওএম) ভর্তি হন। তিনি উক্ত প্রতিষ্ঠান থেকে বিএস (ভিজ্যুয়াল যোগাযোগ) এবং পেরিয়ার বিশ্ববিদ্যালয় হতে গণযোগাযোগ ও সাংবাদিকতা বিভাগে এমএ সম্পন্ন করেছেন। আসান মেমোরিয়াল কলেজ অফ আর্টস অ্যান্ড সায়েন্সে পড়াশোনা করাকালীন তিনি জাতীয় শিশু উন্নয়ন কাউন্সিলের কেরল অঞ্চল দ্বারা পরিচালিত শিশুশ্রম ও শিশু ভিক্ষা বিষয়ে জাতীয় ফটোগ্রাফি প্রতিযোগিতায় পুরস্কার লাভ করেছিলেন এবং টুগেদার ফরএভার নামক স্বল্পদৈর্ঘ্যের চলচ্চিত্রে একটি পার্শ্ব চরিত্রে অভিনয় করেছিলেন। উক্ত চলচ্চিত্রে একটি সম্পর্কের মধ্যে অস্বাভাবিক ঈর্ষার চিত্রায়ন করা হয়েছে।   কাজ  অভিনেত্রী হিসেবে তিনি বেশ কয়েকটি স্বল্পদৈর্ঘ্যের চলচ্চিত্রে অভিনয় করেছেন। খুব অল্প সময়ের মধ্যেই, লামিয়া টেলিভিশন অনুষ্ঠানে উপস্থাপনার কাজ পেয়ে যান। পরবর্তীতে তিনি সংবাদপত্র সম্পাদনা করা, স্ক্রিপ্ট ও চিত্রনাট্য রচনা ও পরিচালনা, ব্যবসায়িক ব্যক্তিত্বদের সাক্ষাৎকার গ্রহণ এবং সাপ্তাহিক ওমান ডেইলি অবজারভারের সিটি টক বিভাগে অবদান রাখার মতো গুরুত্বপূর্ণ কাজে সংযুক্ত হয়ে যান। তাঁর কাজগুলো ন্যূনতম শব্দ এবং ক্রিয়াসহ সহজভাবে বার্তা পরিবেশনের জন্য অধিক পরিচিত।  লামিয়া নিয়মিতভাবে বৈশ্বিক বিষয়ে সাংবাদিকতার মাধ্যমে তাঁর উদ্বেগকে প্রকাশ করে থাকেন, তাঁর উদ্বেগের বিষয়ের মধ্যে আছে- প্রাকৃতিক সম্পদের দায়িত্বহীন অপব্যবহারের ফলে জলবায়ুর পরিবর্তন। এই বিষয়ে তিনি বলেন যে, "... আমরা প্রকৃতির জল পূরণের চেয়ে দ্রুত জল গ্রহণ করছি; সম্পদের অসমঞ্জস বিতরণ এবং শিক্ষা ব্যবস্থায় অসম প্রসার।" তিনি আরও বলেন যে, "... সাম্প্রতিক বছরগুলোতে ব্যক্তিগত প্রশিক্ষণ নেওয়ার সংখ্যা বেড়ে যাচ্ছে, এমনকি সে সকল অঞ্চলে শিক্ষাদানের পারিশ্রমিক কম সেখানেও..."। শুধুমাত্র এই সকল বিষয়েই নয়, এছাড়াও আশেপাশে প্রয়োজনীয় জিনিসগুলি পরিবর্তনের জন্য তিনি গভীর আবেগ প্রকাশ করেন।  তিনি জাতীয় দেশপ্রেম সম্পর্কে একটি পাবলিক সার্ভিস পাওয়ারপয়েন্ট উপস্থাপনা করেছেন এবং কয়েক বছর ধরে কালিকটের চারপাশে ব্যবসায়িক চ্যালেঞ্জ এবং বিবর্তন বিষয়ে কাজ করার স্বার্থে স্মৃতি আয়ুকার লিমিটেডের ব্যবস্থাপনা পরিচালক জনাব কে. মোহনান নায়ারের সাক্ষাৎকার নিয়েছেন।  লামিয়ার বেশ কয়েকটি কাজের মধ্যে একজন চিত্রনাট্য লেখক এবং পরিচালক হিসেবে উল্লেখযোগ্য হলো: নষ্টপিতা কানুনির, ভেঞ্জেন্স ডিমন, থলসেরী ফোর্ট। অন্যদিকে তথ্যচিত্রেরর চিত্রনাট্য ও সংলাপ লেখক হিসেবে তাঁর উল্লেখযোগ্য কাজ হল বায়োডাটা, যেটি ইউটিউবে প্রায় ১.৬ লাখেরও বেশি মানুষ দেখেছেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় নারী আলোকচিত্রী বিষয়শ্রেণী:ভারতীয় নারী টেলিভিশন সাংবাদিক বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন সাংবাদিক বিষয়শ্রেণী:২১শ শতাব্দীর ভারতীয় আলোকচিত্রশিল্পী
শেন ব্র্যান্ডন ম্যাকম্যান (জন্ম: জানুয়ারী ১৫, ১৯৭০) হলেন একজন ব্যবসায়ী এবং খন্ডকালীন পেশাদার কুস্তিগির যিনি ডাব্লিউডাব্লিউইর সংখ্যালঘু মালিক এবং উইকাস্ট হোল্ডিংস ইনকর্পোরেটেডের সহ-চেয়ারম্যান। তিনি বর্তমানে স্ম্যাকডাউনের কমিশনার হিসেবে ডাব্লিউডাব্লিউইর সাথে সংযুক্ত রয়েছেন।  শেন হলেন একজন চতুর্থ প্রজন্মের পেশাদার কুস্তিগির যিনি ম্যাকম্যান পরিবারের একজন সদস্য। তিনি ডাব্লিউডাব্লিউইতে ১৫ বছর বয়স হতে গুদামঘরে কাজ করা শুরু করেন, যেখানে তিনি পণ্যদ্রব্যের শৃঙ্খলার দিকটি দেখতেন। একই সাথে শেন একজন রেফারি, প্রযোজক, ঘোষক এবং পেশাদার কুস্তিগির, যখন তিনি ডাব্লিউডাব্লিউইর গ্লোবাল মিডিয়ার নির্বাহী উপরাষ্ট্রপতি পদে নিযুক্ত হন। তিনি রোডরিক ম্যাকম্যানের সর্বোৎকৃষ্ট নাতি, ভিন্স ম্যাকম্যান সিনিয়রের নাতি, ডাব্লিউডাব্লিউইর মালিক/চেয়ারম্যান/সিইও ভিন্স ম্যাকম্যান এবং সাবেক ডাব্লিউডাব্লিউই সিইও লিন্ডা ম্যাকম্যানের ছেলে, স্টেফানি ম্যাকম্যানের বড় ভাই এবং ডাব্লিউডাব্লিউইর কার্যনির্বাহী/পেশাদার কুস্তিগির ট্রিপল এইচের শালা।Shane McMahon's resignation letter to the WWE Universe  একজন কুস্তিগির হিসেবে, শেন একবার ডাব্লিউডাব্লিউই ইউরোপীয় চ্যাম্পিয়নশিপ এবং একবার ডাব্লিউডাব্লিউই হার্ডকোর চ্যাম্পিয়নশিপ জয়লাভ করেন। তিনি ডাব্লিউডাব্লিউইর অনেকগুলো ক্রীড়াসূচির মেইন ইভেন্টে খেলেছেন।  ২০০৯ সালে, শেন ডাব্লিউডাব্লিউই হতে পদত্যাগ করে অন্যত্র চলে যান। পরবর্তীতে ২০১০ সালের শেষার্ধে তিনি ইউ অন ডিমান্ড নামক কোম্পানির সিইও পদে নিযুক্ত হন। ২০১৩ সালে ১২ জুলাই, শেন উক্ত পদ হতে সরে দাঁড়ান এবং ওয়েইচেং লিউকে উক্ত পদে নিযুক্ত করেন। সে সময় তিনি উক্ত কোম্পানির বোর্ডের প্রধান নির্বাহী কর্মকর্তা এবং সহ সভাপতি ছিলেন। ২০১৬ সালে ২২ ফেব্রুয়ারি শেন ডাব্লিউডাব্লিউইতে পুনরায় ফিরে আসেন।  তথ্যসূত্র  বহিঃসংযোগ         বিষয়শ্রেণী:১৯৭০-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:বোস্টন ইউনিভার্সিটি কলেজ অফ কমিউনিকেশনের প্রাক্তন শিক্ষার্থী বিষয়শ্রেণী:গ্রিনিচের ব্যবসায়ী বিষয়শ্রেণী:জীবিত ব্যক্তি বিষয়শ্রেণী:ফায়ার আইল্যান্ডের ব্যক্তি বিষয়শ্রেণী:নিউ ইয়র্ক শহরের ব্যবসায়ী বিষয়শ্রেণী:কানেটিকাটের পেশাদার কুস্তিগির বিষয়শ্রেণী:ম্যারিল্যান্ডের পেশাদার কুস্তিগির বিষয়শ্রেণী:পেশাদার কুস্তি ঘোষক বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:পেশাদার কুস্তির রেফারি বিষয়শ্রেণী:দি অ্যালায়েন্সের (পেশাদার কুস্তি) সদস্য বিষয়শ্রেণী:দ্য কর্পোরেট মিনিস্ট্রির সদস্য বিষয়শ্রেণী:ডাব্লিউডাব্লিউএফ ইউরোপিয়ান চ্যাম্পিয়ন বিষয়শ্রেণী:ডাব্লিউডাব্লিউই বিষয়শ্রেণী:ডাব্লিউডাব্লিউইর কর্মকর্তা বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:নিউ ইয়র্কের (রাজ্য) পেশাদার কুস্তিগির বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
ব্রাহ্মণবাড়িয়া মেডিকেল কলেজ প্রাঃ লিমিটেড বাংলাদেশের একটি বেসরকারি মেডিকেল কলেজ ও হাসপাতাল। কলেজ হাসপাতালটি ব্রাহ্মণবাড়িয়া সদর উপজেলার ঘাটুরায় অবস্থিত এবং অনুমোদিত কলেজ হিসেবে চট্টগ্রাম মেডিকেল বিশ্ববিদ্যালয়ের অধিভুক্ত। এই মেডিক্যাল কলেজটি বাংলাদেশ মেডিকেল ও ডেন্টাল কাউন্সিল (বিএম ও ডিসি) দ্বারা স্বীকৃত।  এই কলেজ পাঁচ বছরের ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রির কোর্সে পড়ায়। এমবিবিএস অর্জন করার পর এক বছরের ইন্টার্নশিপের সুযোগ দেয়। ডিগ্রীটি বাংলাদেশ মেডিকেল এন্ড ডেন্টাল কাউন্সিল (বিএমডিসি) দ্বারা স্বীকৃত।   ইতিহাস  ২০১০ সালে বেসরকারি ব্রাহ্মণবাড়িয়া মেডিক্যাল কলেজ প্রাঃ লিমিটেড প্রতিষ্ঠিত হয় এবং চট্টগ্রাম বিশ্ববিদ্যালয় থেকে অনুমোদন লাভের পর ২০১৩-১৪ শিক্ষাবর্ষে ভর্তি করা শিক্ষার্থীদের নিয়ে পাঠদান কার্যক্রম শুরু করে। প্রতি বছর ৬০ জন শিক্ষার্থী ভর্তি হবার সুযোগ পায়।   হাসপাতাল  কলেজ হাসপাতালটি ব্রাহ্মণবাড়িয়া সদরের ঘাটুরায় অবস্থিত যা শহর থেকে ৪ কিমি দূরে। এখানে ধূমপান না করার কঠোর নীতি আছে। হাসপাতালটি প্রথমে ২৫০ শয্যা বিশিষ্ট হাসপাতালের  অনুমোদন পায় এবং ২০১৯-২০২০ অথবছরে ৪০০ শয্যা বিশিষ্ট হাসপাতালের  অনুমোদন লাভ করে। হাসপাতালটি অ্যাম্বুলেন্স পরিসেবা এবং একটি হেমোডিয়ালিসিস ইউনিট দ্বারা সজ্জিত। হাসপাতালের সেবাসমূহের মধ্যে রয়েছে:   বহির্বিভাগ (সকাল ৯টা থেকে ২.৩০ মিনিট)  জরুরী বিভাগ (২৪ ঘণ্টা)  অপারেশন থিয়েটার  আইসিইউ, সিসিইউ  এছাড়া রয়েছে এক্স-রে ডিজিটাল পদ্ধতিতে রঙ্গিন আল্ট্রাসনোগ্রাফি ও ইকো কার্ডিওগ্রাফি, ল্যাবরেটরী সার্ভিস, ব্লাড ব্যাংক ইত্যাদি।   সংস্থা ও প্রশাসন  কলেজটি চট্টগ্রাম বিশ্ববিদ্যালয় দ্বারা অনুমোদিত। কলেজের চেয়ারম্যান মো আবু সাঈদ মো। প্রধান শিক্ষক প্রফেসর ডাঃ জাকিউর রহমান । প্রশাসনিক কাজ অনেক গুছানো।   একাডেমিক এবং ভর্তি  বাংলাদেশে সকল মেডিকেল কলেজে এমবিবিএস প্রোগ্রামে বাংলাদেশীদের জন্য পরীক্ষা স্বাস্থ্য অধিদফতর (ডিজিএইচএস) দ্বারা পরিচালিত হয়। সারা দেশে একটি লিখিত এবং নৈর্ব্যক্তিক পরীক্ষা দ্বারা ভর্তি পরীক্ষা হয়। বিদেশি শিক্ষার্থীরাও এই মেডিকেল কলেজে এমবিবিএস পড়ার সুযোগ পান। এই মেডিকেল কলেজ নিয়মিত ভালো ফলাফল এবং বিশেষজ্ঞ শিক্ষক থাকার জন্য বিখ্যাত।   আরো দেখুন   বাংলাদেশের মেডিকেল কলেজসমূহের তালিকা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের হাসপাতাল বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
রোনাল্ড লেসলি ব্ল্যাকনি (২৩ এপ্রিল ১৯৩৩ – ১৪ জুন ২০০৮) একজন অস্ট্রেলীয় মাঝারিপাল্লার দৌড়বিদ ছিলেন। তিনি ১৯৫৬ গ্রীষ্মকালীন অলিম্পিকে পুরুষদের ৩০০০ মিটার স্টিপলচেসে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:কমনওয়েলথ গেমসে ব্রোঞ্জপদক বিজয়ী অস্ট্রেলীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:জন্মস্থান অনুপস্থিত বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ মাঝারিপাল্লার দৌড়বিদ বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৮-এ মৃত্যু বিষয়শ্রেণী:১৯৩৩-এ জন্ম বিষয়শ্রেণী:অস্ট্রেলীয় পুরুষ স্টিপলচেজ দৌড়বিদ বিষয়শ্রেণী:১৯৬২ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
চিত্রকূট জেলা ভারতের উত্তরপ্রদেশ রাজ্যের একটি জেলা, এবং চিত্রকূট শহরটি জেলা সদর। এই জেলা চিত্রকূট বিভাগের একটি অংশ। জেলাটি ৩,২১৬  বর্গ কিমি অঞ্চল জুড়ে আছে। এই জেলার জনসংখ্যা হল ৯৯০,৬২৬ জন (২০১১ আদমশুমারি অনুসারে)।  ২০১১ সালের আদমশুমারি অনুযায়ী এটি উত্তরপ্রদেশের দ্বিতীয় সর্বনিম্ন জনবহুল জেলা (৭১টি জেলার মধ্যে), শুধু মহোবা জেলা এর আগে আছে।  ইতিহাস ৬ই মে ১৯৯৭ সালে, পূর্বের বান্দা জেলার কারভি ও মৌ তহসিল নিয়ে একটি নতুন জেলা নির্মিত হয়েছিল। প্রথমে জেলার নাম ছত্রপতি শাহুজি মহরাজ-নগর রাখা হয়েছিল। কিছুদিন পর, ১৯৯৮ সালের ৪ঠা সেপ্টেম্বর জেলার নামটি পরিবর্তিত করে চিত্রকূট রাখা হয়। এটি উত্তরপ্রদেশ এবং মধ্যপ্রদেশ রাজ্যে বিস্তৃত পাহাড়ের উত্তর বিন্ধ্য পর্বতমালায় পড়ে। এর বৃহত্তর অংশটি উত্তরপ্রদেশের চিত্রকূট জেলার অন্তর্ভুক্ত রয়েছে, এবং কিছু অংশ মধ্যপ্রদেশের সাতনা জেলায় পড়েছে। "চিত্রকূট" শব্দটি এখানে এই বৃহত্তর অঞ্চলটি বোঝাতে ব্যবহৃত হয়েছে এবং এই অঞ্চলের বিভিন্ন স্থান এবং স্থানগুলির সমৃদ্ধ এবং বৈচিত্র্যময় সংস্কৃতি, ধর্মীয়, ঐতিহাসিক এবং প্রত্নতাত্ত্বিক ঐতিহ্যের প্রতীক। প্রতিটি অমাবস্যায় এই স্থানে লাখ লাখ দর্শনার্থীর সমাবেশ হয়। সোমবতী অমাবস্যা, দীপাবলি, শারদ-পূর্নিমা, মকর সংক্রান্তি এবং রাম নবমী ইত্যাদি  অনুষ্ঠান এইখানে উদ্‌যাপন করা হয়।  অর্থনীতি ২০০৬ সালে পঞ্চায়েতী রাজ্য মন্ত্রক থেকে দেশের ২৫০টি সবচেয়ে পিছিয়ে পড়া জেলাগুলির মধ্যে চিত্রকূট জেলা আছে, ঘোষণা করা হয়েছিল (মোট ৬৪০টি জেলা)। এটি উত্তরপ্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে। একের পর এক সরকারগুলি প্রায়শই জেলার উন্নয়নকে উপেক্ষা করে গেছে এবং তাই এটি ভারতের অন্যতম প্রত্যন্ত এবং অগম্য জেলায় পরিণত হয়েছে।  জনসংখ্যার উপাত্ত  ২০১১ সালের ভারতের জনগণনা অনুসারে চিত্রকূট জেলার জনসংখ্যা ৯৯৯,৬২৬ জন, ফিজি অথবা মার্কিন যুক্তরাষ্ট্রের মন্টানার জনসংখ্যার প্রায় সমান। জনসংখ্যার ভিত্তিতে এটি ভারতে ৪৪৮তম স্থানে আছে (মোট ৬৪০টি জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ২৯.২৯% ছিল। চিত্রকূটে প্রতি ১০০০ পুরুষের জন্য ৮৭৯ মহিলা (যৌন অনুপাত) রয়েছে, এবং সাক্ষরতার হার ৬৬.৫২%।  ২০১১ সালে ভারতের আদমশুমারি অনুযায়ী, জেলার জনসংখ্যার ৯৯.৮৭% হিন্দিকে তাদের প্রথম ভাষা হিসাবে ব্যবহার করত।2011 Census of India, Population By Mother Tongue  সূত্র     বহিঃসংযোগ Chitrakoot District on Bundelkhanddarshan.com     Chitrakoot @ Bundelkhand's unofficial web site   Chitrakoot Information Guide  বিষয়শ্রেণী:উত্তরপ্রদেশের জেলা বিষয়শ্রেণী:চিত্রকূট জেলা
র‌্যাচেল হলি প্রিস্ট (; জন্ম: ১৩ জুলাই, ১৯৮৫) তারানাকির নিউ প্লাইমাউথে জন্মগ্রহণকারী নিউজিল্যান্ডীয় আন্তর্জাতিক মহিলা ক্রিকেটার। নিউজিল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষক হিসেবে ভূমিকা রাখছেন। রাজ্য লীগে সেন্ট্রাল ডিস্ট্রিক্টস হিন্ডসের প্রতিনিধিত্ব করছেন র‌্যাচেল প্রিস্ট।   খেলোয়াড়ী জীবন  ২০০৯ সালের মহিলা ক্রিকেট বিশ্বকাপে নিউজিল্যান্ড দলের পক্ষে অংশ নেন। ওডিআই ইনিংসে সর্বোচ্চ ব্যক্তিগত সংগ্রহ ১৫৭ করেন যা রেকর্ডবিশেষ। এছাড়াও, একমাত্র উইকেট-রক্ষক ও ব্যাটসম্যান হিসেবে ওডিআইয়ের ইতিহাসে এক ইনিংসে ১৫০ রান তুলেছেন।   তথ্যসূত্র    আরও দেখুন   সুজি বেটস  নিউজিল্যান্ড জাতীয় মহিলা ক্রিকেট দল  ২০১৪-১৫ নিউজিল্যান্ড মহিলা ক্রিকেট দলের ওয়েস্ট ইন্ডিজ সফর   বহিঃসংযোগ       বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্টার্ন স্টর্মের ক্রিকেটার বিষয়শ্রেণী:ওয়েলিংটন ব্লেজের ক্রিকেটার বিষয়শ্রেণী:নিউজিল্যান্ডীয় নারী ক্রিকেটার বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডীয় নারী উইকেট-রক্ষক বিষয়শ্রেণী:নিউ প্লাইমাউথ থেকে আগত ক্রিকেটার বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার বিষয়শ্রেণী:সেন্ট্রাল ডিস্ট্রিক্টস হিন্ডসের ক্রিকেটার বিষয়শ্রেণী:স্টাফোর্ডশায়ারের মহিলা ক্রিকেটার বিষয়শ্রেণী:বার্কশায়ার ওম্যানের ক্রিকেটার বিষয়শ্রেণী:হোবার্ট হারিকেন্সের (ডব্লিউবিবিএল) ক্রিকেটার বিষয়শ্রেণী:সিডনি থান্ডারের (ডব্লিউবিবিএল) ক্রিকেটার বিষয়শ্রেণী:তাসমানিয়ান রোরের ক্রিকেটার বিষয়শ্রেণী:উইকেট-রক্ষক
থাম্ব|200x200পিক্সেল| জন্মের যৌন অনুপাতের বিশ্ব মানচিত্র, ২০১২  পাকিস্তানে কন্যাশিশু হত্যা ভারতীয় উপমহাদেশের একটি সাধারণ অভ্যাস ছিল। কিন্তু এটি স্থানীয় পুলিশ ও সরকার এবং উভয় প্রতিবেশীর মধ্যে তৈরি অধ্যাদেশ দ্বারা গৃহীত পদক্ষেপগুলির মাধ্যমে পাকিস্তান ও ভারতে উভয়ই একটি সাধারণ অভ্যাস নয়।   ইতিহাস  ১৯ শতকের সময়, উত্তর - পশ্চিম ব্রিটিশ ভারত জনসংখ্যার এক-চতুর্থাংশ মাত্র অর্ধেক কন্যা সংরক্ষণ করেছিল, অন্য জনসংখ্যার ৩/৪ জন লিঙ্গের অনুপাত সুষম ছিল। প্রতি ১০০ জন মহিলার বিপরীতে ১১৮ জন পুরুষ ছিল। এই অঞ্চলের ২০ শতকের শেষের দিকের লিঙ্গ অনুপাতের সাথে তুলনীয়, যা এখন ভারত ও পাকিস্তানের মধ্যে বিভক্ত।  খারাল জনগোষ্ঠীর মধ্যে কন্যাশিশুহত্যা সাধারণ বিষয় ছিল।  এই রিপোর্টে পুত্র সন্তানের আকাঙ্খার বিষয়ে মির্জা সাহিবান ট্র্যাজিক রোম্যান্সের প্রেক্ষাপট প্রদান করা ২০১০ সালের  বইয়ের কথা উল্লেখ করা হয় এবং অনুশীলনটিকে একটি বৃহত্তর আর্থ-সামাজিক বিশ্লেষণের মধ্যে রাখা রেখেছে।   পুত্র সন্তানের আকাঙ্খা  একইভাবে দক্ষিণ এশিয়ার অন্যান্য দেশের মতো, পাকিস্তানি পরিবারের পুত্র সন্তানের আকাঙ্খা জোরালো রয়েছে। পিতামাতার উর্বরতা অসম্পূর্ণ থাকে যতক্ষণ না পছন্দসই পুত্র সন্তানের জন্ম হয়। কৃষি জমির পুরুষ উত্তরাধিকার, এবং পুরুষদের জমিতে কাজ করার জন্য উপযুক্ত হিসাবে দেখা হওয়ার কারণে গ্রামাঞ্চলে পুত্র সন্তানের আকাঙ্খা বিরাজমান।  পুত্র সন্তানের প্রায়শই সম্পদ, স্বাস্থ্যসেবা ও শিক্ষার জন্য আরও ভাল পরিষেবা দেওয়া হয়। প্রসবপূর্ব লিঙ্গ-নির্বাচনের ঘটনা উচ্চ শ্রেণির মধ্যে যাদের চিকিৎসা সেবা ও প্রযুক্তির নাগাল আছে তাদের মধ্যে বেশি দেখা যায়, অপরদিকে জন্মের পরে অপব্যবহার (শিশুহত্যা এবং পরিত্যাগ) আর্থিক ভাবে নিম্নবর্গের মধ্যে বেশি দেখা যায়। যে মেয়েরা অবাঞ্ছিত তাদের প্রায়ই বাল্যবিবাহে বাধ্য করা হয়। পুত্র সন্তানের আকাঙ্খা  পাকিস্তানি মহিলাদের অবস্থার উপর প্রভাব ফেলে। কমপক্ষে একটি পুত্র সন্তান ধারণকারী মহিলাদের গৃহস্থালি সিদ্ধান্ত গ্রহণের ক্ষেত্রে উচ্চতর অবস্থান রয়েছে।    যৌতুক  পরিবারগুলি প্রায়ই কন্যা সন্তান চায় না, কারণ কন্যাদের বিবাহের সময় যৌতুক দিতে হবে বলে আশা করা হয়। যৌতুক দেওয়া ও প্রত্যাশা করা সংস্কৃতির অংশ, পাকিস্তানের প্রতিটি অঞ্চলে বেশিরভাগ বিবাহে কনের পরিবার থেকে  বরের পরিবারে যৌতুক প্রদান করা হয়। যৌতুক সংক্রান্ত বিরোধ অনেক সময় সহিংসতার দিকে নিয়ে যায়। প্রতিবছর ২০০০ টির বেশি যৌতুক-সংক্রান্ত মৃত্যু এবং যৌতুক-সহিংসতার কারণে প্রতি ১০০,০০০ জন মহিলাদের মধ্যে বার্ষিক ২.৪৫ জনের মৃত্যু ঘটে, পাকিস্তানে বিশ্বে প্রতি ১০০,০০০ জন মহিলাদের মধ্যে যৌতুক মৃত্যুর হার সবচেয়ে বেশি।  তথ্যসূত্র  বিষয়শ্রেণী:পাকিস্তানে নারীর প্রতি সহিংসতা বিষয়শ্রেণী:কন্যাশিশুহত্যা বিষয়শ্রেণী:পাকিস্তানে জন্মনিয়ন্ত্রণ বিষয়শ্রেণী:পাকিস্তানে শৈশব বিষয়শ্রেণী:কন্যাশিশু হত্যা
এরিক মোবার্গ (, ; জন্ম: ২৩ জুন ১৯৯৭) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  মোবার্গ সুইডেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন এরিক মোবার্গ ১৯৯৭ সালের ২৩শে জুন তারিখে সুইডেনের উন্দেরসাকেরে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মোবার্গ সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.০১ সময় নিয়ে প্রতিযোগিতাটি সম্পন্ন করে চতুর্দশ স্থান অধিকার করেছিলেন। অতঃপর তিনি বিগ ফাইনালে অংশগ্রহণ করেছেন, যেখানে তিনি চতুর্থ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় পুরুষ ফ্রিস্টাইল স্কিয়ার বিষয়শ্রেণী:সুইডেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
দেমাকের গ্রেট মসজিদ () ইন্দোনেশিয়ার প্রাচীন মসজিদগুলোর মধ্যে অন্যতম। এই মসজিদটি ইন্দোনেশিয়ার কেন্দ্রীয় জাভার দেমাক শহরের কেন্দ্রে অবস্থিত। ধারণা করা হয় যে, খ্রিস্টীয় পঞ্চদশ শতাব্দীতে প্রথম দেমাক সুলতান, “রেদেন পাতাহ” এর শাসনামলে এই মসজিদটি নির্মাণ করেন “সুনান কালিজগা” যিনি নয়জন মুসলিম আউলিয়ার (Wali Songo) একজন ছিলেন।Florida, Nancy K Writing the past, inscribing the future: history as prophesy in colonial Java Durham, N.C. : Duke University Press, 1995 - Chapter. 5. The Demak Mosque: A Construction of Authority (Babad Jaka Tingkir).    বৈশিষ্ট্য  যদিও এই মসজিদে অনেকবার নবরুপদান সংঘটিত হয়েছে, তবুও এর আসল স্থাপনাটি এখনো বিদ্যমান। এই মসজিদটি ঐতিহ্যবাহী জাভানিজ মসজিদের সর্বোৎকৃষ্ট নমুনা। মধ্যপ্রাচ্যের অন্যান্য মসজিদের মতই এই মসজিদটিও কাঠ দিয়ে নির্মাণ করা হয়। গম্বুজের তুলনায়, ইন্দোনেশিয়ায় ঊনবিংশ শতাব্দীর আগ পর্যন্ত কোন মসজিদে গম্বুজ ছিল না। এই মসজিদটি সারি সারি ছাদ বিশিষ্ট যা, সেগুন কাঠের স্তম্ভের উপর দণ্ডায়মান। জাভা ও বালী দ্বীপের হিন্দু-বৌদ্ধ স্থাপনায় এই সারিবদ্ধ ছাদ লক্ষ্য করা যায়। এই মসজিদটি প্রধান প্রবেশপথের সদর দরজা দুইটি, যা বিশেষভাবে কারুকার্জময়। এই দরজায় বিভিন্ন ধরনের জিনিস যেমন, ফুল, টব, মুকুট এবং দাঁত বের করে থাকা একটি প্রানীর মাথা খোদাই করা আছে। এইটা বলা হয়ে থাকে যে, এই কারুকাজগুলো “কি আগেং সেলো” র তুষারঝড়ে আক্রান্ত হওয়ার স্মৃতি বহন করে। তাই এই দরজার নাম “লাওয়ান বেল্ধেগ” (“Lawang Bledheg”) বা “ঝড়ের দরজা” (the doors of thunder)। এই যুগের অন্যান্য মসজিদের ন্যায়, এই মসজিদটি স্থাপনার পরিচয় মক্কার কাছাকাছি।   খোদাইচিহ্ন  thumb|250 px|<center>১৯ শতকের শেষের দিকে "Masjid Agung Demak"' এর ছবি এই মসজিদের দেয়ালে ভিয়েতনামিয়ান সিরামিক আছে। তাদের আকার আকৃতি দ্বারা জাভানিজ কাঠ খোদাইশিল্প ও ইটের কারুকাজের চিরাচরিত রীতি আহরণ করা যায়, এগুলো বিশেষভাবে ফরমাশ দিয়ে তৈরী।. ধারণা করা হয় যে, পারস্যের মসজিদগুলোর অনুকরণে এই মসজিদে পাথরের পরিবর্তে সিরামিক ব্যবহার করা হয়েছে।.   তথ্যসূত্র    আরো দেখুন    ইন্দোনেশিয়ার ইতিহাস  ইন্দোনেশিয়ার ধর্মবিশ্বাস  বিষয়শ্রেণী:ইন্দোনেশিয়ার মসজিদ বিষয়শ্রেণী:মধ্য জাভার ভবন ও স্থাপনা বিষয়শ্রেণী:মধ্য জাভায় ইন্দোনেশিয়ার সাংস্কৃতিক সম্পত্তি বিষয়শ্রেণী:প্রধান মসজিদ
দয়া নায়ক মুম্বাই পুলিশের একজন ভারতীয় পুলিশ ইন্সপেক্টর। তিনি ১৯৮৫ সালে মুম্বাই পুলিশে যোগ দেন, এবং ১৯৯০-এর দশকের শেষের দিকে এনকাউন্টার-বিশেষজ্ঞ হিসাবে খ্যাতি অর্জন করেন। ডিটেকশন ইউনিটের সদস্য হিসেবে তিনি মুম্বাই আন্ডারওয়ার্ল্ডের ৮০ জনেরও বেশি দুর্বৃত্তদের  গুলি করে হত্যা করেন। ২০০৬ সালে, একজন সাংবাদিকের দেওয়া তথ্য অনুযায়ী যোগসূত্র এবং অসামঞ্জস্যপূর্ণ আয়ের অভিযোগের ভিত্তিতে তাকে সাময়িকভাবে বরখাস্ত করা হয়। দুর্নীতি দমন ব্যুরো তার বিরুদ্ধে কোন প্রমাণ খুঁজে পায়নি, এবং তাকে পুনর্বহাল করা হয়।   প্রাথমিক জীবন  দয়া নায়ক ইয়েনহোল গ্রামে উদুপি জেলার একটি দরিদ্র পরিবারের জন্মগ্রহণ করেন|  তার পিতামহ দ্বারা নির্মিত একটি কন্নড়-মাঝারি স্কুলে সপ্তম শ্রেণি পর্যন্ত পড়াশোনা করেছিলেন। ১৯৭৯ সালে, তার বাবা তাকে পরিবারের সাহায্য করার জন্য কিছু অর্থ উপার্জন করতে বলায়  তিনি মুম্বাই চলে আসেন। তারপর তিনি হোটেলের একটি ক্যান্টিনে কাজ করতেন, হোটেলের বারান্দায় ঘুমাতেন। তিনি কাজ করার সময় তার শিক্ষাজীবন অব্যাহত রেখেছিলেন, এবং 8 বছর পরে সিইএস কলেজ থেকে স্নাতক ডিগ্রি অর্জন করেন।পুলিশের চাকরি না পাওয়া পর্যন্ত তিনি হোটেলে কাজ করতেন। আরো দেখুন  ডি-কোম্পানি  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মুম্বাই পুলিশ কর্মকর্তা বিষয়শ্রেণী:উদুপি জেলার ব্যক্তি বিষয়শ্রেণী:ভারতীয় পুলিশ কর্মকর্তা বিষয়শ্রেণী:উড়ুপি জেলার ব্যক্তি
সীরাতে মুবারাকাহ মুহাম্মদ রাসুলুল্লাহ () ভারতীয় দেওবন্দি ইসলামি পণ্ডিত মুহাম্মদ মিয়া দেওবন্দির উর্দু ভাষায় রচিত একটি সীরাত গ্রন্থ। গ্রন্থটিতে লেখক কুরআনের আয়াত উল্লেখ করে তার ব্যাখ্যা হিসেবে হাদিস যুক্ত করেছেন।   বিষয়বস্তু  পাঁচশ আটানব্বই পৃষ্ঠার এই বইটিতে চৌষট্টি পৃষ্ঠার একটি ভূমিকা রয়েছে যা নবুয়ত, নবীত্ব, ওহীর প্রয়োজনীয়তা এবং অন্যান্য গুরুত্বপূর্ণ বিষয়গুলোর উপর আলোকপাত করে। "নিজেদের আয়নায় ইসলামের আবির্ভাবের আগে আরব" শিরোনামে মক্কার কুরাইশদের সম্পূর্ণ ইতিহাস, জনসংখ্যা, বিপ্লব, মক্কা, কাবাঘর নির্মাণ এবং এর সংস্কৃতি ও সভ্যতার উপর পূর্ণ আলোকপাত করা হয়েছে। প্রাক ইসলামি মক্কায় লেখক কুরাইশদের উন্নতি ও অগ্রগতির দিকে ইঙ্গিত করেছেন এবং বলেছেন তারা এমন একটি জাতির অন্তর্ভূক্ত ছিল যারা সাংস্কৃতিকভাবে এগিয়ে ছিল এবং তাদের প্রতিভার কারণে দাওয়াহ এবং আল্লাহর শেষ বাণী পাওয়ার যোগ্য ছিল। একইভাবে এই বইটিতে হিজরতের মজার বর্ণনা রয়েছে। মদীনার ইতিহাস ও ভূগোলের বিশদ বিবরণ দেওয়া হয়েছে। লেখক নবীর মুহাজির ও আনসার সাহাবীদের গুণাবলি যথাযথভাবে বর্ণনা করেছেন যারা বিশ্বে খ্যাতি এবং মানবতার পথনির্দেশের খেতাব অর্জন করেছিলেন। তিনি আরাফাতের ময়দানে নবীর শেষ খুতবাটির প্রধান বৈশিষ্ট্যগুলি তুলে ধরেছেন। বইটিতে উপস্থাপিত পয়েন্ট এবং দৃষ্টিভঙ্গি প্রামাণিক সূত্র নির্ভর।  আরও দেখুন   সীরাতে খাতামুল আম্বিয়া  সীরাতুল মুস্তফা  সীরাতুন নবী  কারওয়ানে মদীনা  নবীয়ে রহমত  যে ফুলের খুশবুতে সারা জাহান মাতোয়ারা  তথ্যসূত্র   বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:মুহাম্মদ মিয়া দেওবন্দির বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:উর্দু ভাষায় মুহাম্মাদের জীবনীগ্রন্থ
দরাদিশন প্রো-রেসলিং (Dradition) হ'ল একটি স্বতন্ত্র জাপানী পেশাদার রেসলিং প্রচার যা ২০০৮ অবধি মুগা ওয়ার্ল্ড প্রো রেসলিং নামে পরিচিত ছিল। প্রচারণাটি প্রতিষ্ঠাতা এবং মালিক পুরোরসু কিংবদন্তি তাতসুমি ফুজিনামির, যিনি এটি ২০০৬ এর আগস্টে তৈরি হওয়ার পর থেকে এর পরিচালনা করেছেন।   প্রচারের নামটি হলো এটা পোর্টম্যান্টু যা "ঐতিহ্য" এবং "ড্রাগন" শব্দের সমন্বয়ে গঠিত: প্রথম শব্দ দ্বারা ঐতিহ্যবাহী কুস্তির ধরন দরাদিশনকে বোঝায়, তথাকথিত ইনোকি এর অর্থ "শক্তিশালী শৈলী", দ্বিতীয় শব্দটি ফুজিনামির ডাকনাম "দ্য ড্রাগন" থেকে এসেছে।   তারা গড়ে প্রতি ২-৩ মাসে একটি শো চালায় এবং তাদের নিজস্ব প্রতিভার পাশাপাশি ড্রামাটিক ড্রিম টিম, আইস রিবন এবং স্ম্যাশ থেকে অংশগ্রহণকারীদের নেয়। সাধারণত মুক্তপেশাজীবি সহ এখন কিন্তু বড় ফেডারেশনগুলির অংশগ্রহণের মাধ্যমে অন্যান্য প্রচারের অংশগ্রহণকারীদের ফিচার করে। তাদের কিছু প্রতিভা ঘন ঘন অন্য কোথাও প্রদর্শিত হয়।    চ্যাম্পিয়নশিপ   চ্যাম্পিয়নশিপ  বর্তমান চ্যাম্পিয়ন  তারিখ জিতেছে  পূর্ববর্তী চ্যাম্পিয়ন  উল্লেখ  এনডব্লিউএ ইন্টারন্যাশনাল জুনিয়র হেভিওয়েট চ্যাম্পিয়নশিপ  আলটিমো ড্রাগন  ১৯ জুলাই ২০১০  মিনিও ফুজিতা   রোস্টার    হিরো সাইতো  লিওনা  মিতসুয়া নাগাই   নবুয়ুকি কুরাশিমা  তাতসুমি ফুজিনামি   অতিথিরা    ডাইসুক সেকিমোতো   ইউকিও সাকাগুচি   টাইগার মাস্ক ৩   নোসাওয়া রঙ্গাই   এমি সাকুরা   মার্ক মার্সিডিজ http://www.cagematch.net/?id=2&nr=5208&page=4   আরো দেখুন    জাপানের পেশাদার কুস্তি   জাপানের পেশাদার কুস্তি প্রচারের তালিকা    তথ্যসূত্র    বহিঃসংযোগ     বিষয়শ্রেণী:জাপানি পেশাদার কুস্তি প্রচার বিষয়শ্রেণী:২০০৬-এ প্রতিষ্ঠিত বিনোদন কোম্পানি